**TrES-2b** (**TrES-2** və ya **Kepler −1b**) Günəş sistemindən 750 işıq ili uzaqlıqda yerləşən GSC 03549–02811 adlı ulduzun ətrafında dövr edən planetdir. Planet üzərinə düşən işıq şüalarının 1%-dən daha azını əks etdirir, və bu xüsusiyyətinə əsasən planet 2011-ci ildə ən qaranlıq ekzoplanet kimi müəyyən edilib. Planetin kütləsi və radiusu onun Yupiterə bənzər tərkibə malik qaz nəhəngi olduğunu göstərir, lakin Yupiterdən fərqli olaraq, digər ulduzlar ətrafında aşkar edilmiş bir çox planetə bənzəyir, TrES-2b öz ulduzuna çox yaxın yerləşir və isti Yupiterlər kimi tanınan planetlər sinfinə aiddir. Bu sistem *Kepler* kosmik gəmisinin baxış sahəsində idi .

Bu planet digər layihələr tərəfindən hələ də öyrənilməyə davam edir və parametrlər davamlı olaraq təkmilləşdirilir. 2008-ci ildə aparılan bir araşdırma, TrES-2 sisteminin ikili ulduz sistemi olduğu qənaətinə gəldi.

Kəşf
----

 Radial sürət GSC 03549–02811, TrES-2 b.
TrES-2b 21 avqust 2006-cı ildə Trans-Atlantik Ekzoplanet Tədqiqatı (Trans-Atlantic Exoplanet Survey, TrES) tərəfindən kəşf edilmişdir. Kəşf WM Keck Rəsədxanası tərəfindən 8 sentyabr 2006-cı ildə TrES-2b-nin yerləşdiyi ulduzun radial sürətinin ölçülməsi ilə təsdiqləndi.

Fırlanma bucağı
---------------

2008-ci ilin avqustunda ana ulduz və planetin orbiti arasındakı əlaqənin daha ətraflı təfərrüatları paylaşıldı. Orbitin ulduz ekvatorundan − 9± 12° əyilmiş olduğu müəyyən edildi. Orbital istiqamətin ulduzun fırlanması (proqrad) ilə eyni istiqamətdə olması müəyyən edilmişdir.

*Kepler* missiyası
------------------

NASA *Kepler* -i 2009-cu ilin mart ayında kosmosa göndərdi. Kosmik gəmi günəş orbitindən tranzit üsulu ilə günəşdənkənar planetlərin kəşfi üçün istehsal edilmişdir. 2009-cu ilin aprelində kosmik gəmidən ilk işıq şəkilləri yayımlandı və **TrES-2b** bu şəkillərdə vurğulanan iki obyektdən biri idi. **TrES-2b** bu kosmik gəminin baxış sahəsində yeganə məlum ekzoplanet olmasa da, ilk işıq görüntülərində müəyyən edilən yeganə ekzoplanetdir.

 *Kepler* kosmik gəmisindən əldə edilən, **GSC 03549–02811** günəş sisteminin fotosu. (**TrES-2** şəklin mərkəzindədir.)
"Kepler" missiyası həmçinin planetin kütləsini yalnız "Kepler" in məlumatlarına əsasən, ulduz-sahibin parıltı əyrisini təhlil edərək müəyyən etməyə müvəffəq oldu.

### Fiziki xüsusiyyətlər

#### Albedo

 Rəssamın **TrES-2b** haqqında təəssüratı
Kepler missiyasının TrES-2b ilə bağlı ilk mühüm nəticəsi 2011-ci ildə ölçülən olduqca aşağı həndəsi albedodur ki, bu da onu bilinən ən qaranlıq ekzoplanet edir. Planetin niyə belə qaranlıq olduğu hələ də aydın deyil. Səbəblərdən biri, TrES-2b-nin öz ulduzuna çox yaxın olması və nəticədə yüksək temperatur səbəbiylə Yupiteri bu qədər parlaq edən, işığı əks etdirən buludların olmaması ola bilər. Başqa bir səbəb atmosferdə buxarlanmış natrium, kalium və ya qaz halında olan titan oksidi kimi işığı udan kimyəvi maddələrin olması ola bilər; bununla belə, Kipping və Spiegel ağır titan və vanadium oksidlərini öz modellərindən çıxardılar, çünki atmosferin yuxarı hissəsində qatılaşdırılmış, ağır birləşmələrin olması qeyri-real görünür. Onlar həmçinin qeyd edirlər ki, ümumiyyətlə, isti Yupiterlərin qaranlıq olacağı gözlənilir.

#### Temperatur

2015-ci ildə planetin gecə temperaturun 1885 dərəcə Kelvin olduğu təxmin edildi.

İstinadlar
----------

1. 1 2 3 4 5 6  Exoplanet Archive. 2011.
2. 1 2  *Bonomo A. S. Desidera S. Lodato G. Borsa F. Crespi S. Damasso M. Lanza A. F. Sozzetti A. Lodato G. Marzari F. et al.* The GAPS Programme with HARPS-N at TNG. XIV. Investigating giant planet migration history via improved eccentricity and mass determination for 231 transiting planets (ing.). // *Astron. Astrophys.* / T. Forveille EDP Sciences, 2017. Vol. 602. P. A107. ISSN 0004-6361; 0365-0138; 1432-0746; 1286-4846 doi:10.1051/0004-6361/201629882 arXiv:1704.00373
3. ↑  *Öztürk O. Erdem A.* New photometric analysis of five exoplanets: CoRoT-2b, HAT-P-12b, TrES-2b, WASP-12b, and WASP-52b (ing.). // *Mon. Not. R. Astron. Soc.* / D. Flower OUP, 2019. Vol. 486, Iss. 2. P. 2290–2307. ISSN 0035-8711; 1365-2966 doi:10.1093/MNRAS/STZ747
4. ↑  *Knutson H. A. Fulton B. J. Montet B. T. Kao M. Ngo H. Crepp J. R. Howard A. W. Bakos G. Á. Hinkley S. Batygin K. et al.* Friends of hot Jupiters. I. A radial velocity search for massive, long-period companions to close-in gas giant planets (ing.). // *Astrophys. J.* / E. Vishniac IOP Publishing, 2014. Vol. 785, Iss. 2. P. 126. 23 p. ISSN 0004-637X; 1538-4357 doi:10.1088/0004-637X/785/2/126 arXiv:1312.2954
5. ↑  *Stassun K. G. Collins K. Gaudi B. S.* Accurate Empirical Radii and Masses of Planets and Their Host Stars with Gaia Parallaxes (ing.). // *Astron. J.* / J. G. III, E. Vishniac NYC: IOP Publishing, AAS, University of Chicago Press, AIP, 2017. Vol. 153, Iss. 3. P. 136. ISSN 0004-6256; 1538-3881 doi:10.3847/1538-3881/AA5DF3 arXiv:1609.04389
6. ↑  Gaia Data Release 2 (ing.). / Data Processing and Analysis Consortium, European Space Agency 2018.
7. ↑  SIMBAD Astronomical Database.

Xarici linklər
--------------

* Host to 'Hot Jupiter' (labeled) NASA, 2009–04-16
* TrES-2: Most Massive Nearby Transiting Exoplanet
* Jupiter-Sized Transiting Planet Found by Astronomers Using Novel Telescope Network
* Light curve for TrES-2b using differential photometry

Koordinatlar: 19h 07m 14s, +49° 18′ 59″